Pulas emeem

Dene bliopafa yoltara, ardilafa eka ke opafa pulara va katceem ke bliind gu pulasa ema zo yoltad, tazukon gu bolkaf vegemeem ke relida. Batcoba va dunol is pale is tavo is biku is noge is Protista loma is Archaea loma icder.

Gubefa pulara va ardil beksayangu 7 dalafa ema is 5 dilafa ema drager, i va ardil daladilon atoen :

 Blisa tamava : bliind → dansok → pula → veem → yasa → grelt → oxi → belca → enk → katca → apta → loz

BDPVYOK tir namidasi ori ke 7 nelkafa ema : Bliind / Dansok / Pula / Veem / Yasa / Oxi / Katca.

Loplekufa ema ( waleon ) dere zo dosted, loplekuson va « vey- » ( tulon veyveem ) ok « volvey- » ( tulon volveyveem ) ok « tolvolvey- » ( tulon tolvolveyveem ) ok « barvolvey- » ( tulon barvolveyveem ) abduosta gu dalafa ok dilafa ema.

 Katca 
Katca sotir omavafa ema ke kotafa bolkafa pulara. Loon ema ke gamaxa tir ontinafa, pune loon vektasa eka wal toloy olkik ( dunol ok pale ok biku ok tavo ok noge ) tulegijar, isen volson. Tela toleafa zolonafa tir oxi ( latinavon genus ) isen kona katca 
va opaf tolyoltaf trogarn me kazawar ede va lani oxi me zo gluyonar. Bareafa zolonafa ema tir yasa ( latinavon familia ).

 Pulas emackeem 
Pulasa ema Sudasutewon peroy dalafa ema (BDPVYOK, namidasi ori mu Bliind/Dansok/Pula/Veem/Yasa/Oxi/Katca), tigasutewon dilafa ema, sutewackon yoltack, blaganasutewon latinavaf yolt. favena gan bolkopa ta opafa is ardilafa pulara va katceem ke bliind daladilon tid :
 Veyind, Ind (Imperium, Dominium)
 Bliind (Regnum)
 Volveybliind (Subregnum)
 Gama (Ramus)
 Volveygama (Infraregnum)
 Veydansok (Superphylum, Superdivisio)
 Dansok, (Phylum, Divisio)
 Volveydansok (Subphylum, Subdivisio)
 Tolvolveydansok (Infraphylum)
 Barvolveydansok (Microphylum)
 veypula (Superclassis)
 Pula (Classis)
 Volveypula (Subclassis)
 Tolvolveypula (Infraclassis)
 Veyveem (Superordo)
 Veem (Ordo)
 Volveyveem (Subordo)
 Tolvolveyveem (Infraordo)
 Barvolveyveem (Microordo)
 Veyyasa (Superfamilia)
 Yasa (Familia)
 Volveyyasa (Subfamilia)
 Grelt (Tribus)
 Volveygrelt (Subtribus)
 Oxi (Genus)
 Volveyoxi (Subgenus)
 Belca (Sectio)
 Volveybelca (Subsectio)
 Katca (Species)
 Apta (subspecies) - bocafa winugafa dunolafa ema
 Apta (varietas)
 Volveyapta (subvarietas)
 Loz (forma)
 Volveyloz (subforma)

 Radimosta sugdalasa va ema 
Pulara va walvedeyaf pulas trogarneem icde tavo is biku is ruxa al inker, kan yona radimosta aptafa gu kota ema ke pulas ardilbolk :

Ema \ Bliind   PalePlantaeTavoAlgaeBikuFungiNogeBacteriaDunolAnimaliaDansok -phyta -mycota  Volveydansok  -phytina -mycotinaPula -opsida -phyceae -mycetes  Volveypula -idae -phycidae -mycetidae  Veyveem -anaeVeem -ales  Volveyveem -ineae  Tolvolveyveem -aria  Veyyasa -acea -oideaYasa -aceae -idae  Volveyyasa -oideae -inaeGrelt -eae, ae -eae -ini  Volveygrelt -inae -inaOxi -us, -a, -um, -is, -os, -ina, -ium, -ides, -ella, -ula, -aster, -cola, -ensis, -oides, -opsis…

Volvey oxifa ema, kota gamaxa tir yoltkirafa gu pendaks. Beka koe bata wafra me tigid, lo pendaks gu beksackayan latinaf trogarn dere zo yoltad.

 Kotavafa yoltarinda 
Tir lodopelafa. Ant veemaf yolt ( don veyaf yolt ) va aptafa radimosta faved, kare intaf bliind :

Ema \ Bliind   Pale Plantae Tavo Algae Biku Fungi Noge Bacteria Dunol Animalia Dansok -pale -tavo -biku -noge -dunol  Volveydansok  -pale -tavo -biku -noge -dunolPula -pale -tavo -biku -noge -dunol  Volveypula -pale -tavo -biku -noge -dunol  Veyveem -pale -tavo -biku -noge -dunolVeem -pale -tavo -biku -noge -dunol

 Vuestexa